વધુ બે સાંસદે સરકારમાંથી બ્રેક્ઝિટ મુદ્દે રાજીનામાં આપી દીધાં છે. ટ્રાન્સપોર્ટ સેક્રેટરી ક્રિસ ગ્રેલિંગના પાર્લામેન્ટરી પ્રાઈવેટ સેક્રેટરી અને બોલ્ટન વેસ્ટના સાંસદ ક્રિસ ગ્રીન તેમજ બોરિસ જ્હોન્સનના પાર્લામેન્ટરી પ્રાઈવેટ સેક્રેટરી અને બોર્નમાઉથ વેસ્ટના સાંસદ કોનોર બર્ન્સે બ્રેક્ઝિટ વાટાઘાટોની દિશાથી નારાજગી દર્શાવી રાજીનામાં આપ્યાં છે. પાર્લામેન્ટરી પ્રાઈવેટ સેક્રેટરીનું પદ વિશેષ મહત્ત્વ ધરાવતું નથી છતાં, તેમના રાજીનામાં પક્ષમાં અસંતોષ અને થેરેસા મેની નેતાગીરી સામે પડકારની અટકળોને બળ આપે છે. અગાઉ, જુનિયર બ્રેક્ઝિટ મિનિસ્ટર્સ સ્ટીવ બેકર અને સુએલા બ્રેવરમેને પણ રાજીનામાં આપી દીધાં હતા. બેકરે જણા હતું કે એસ્ટાબ્લિશમેન્ટ બ્રેક્ઝિટને અવરોધવાનો પ્રયાસ કરી રહ્યું છે.